ตรวจโควิด-19 ผู้ต้องขังต่างด้าว 12 ราย กับตร.และแม่บ้าน ที่ สภ.หาดใหญ่
จนท.เข้าเก็บสารคัดหลั่งคนต่างด้าวหลบหนีเข้าเมืองจำนวน 12 คน ที่ถูกควบคุมตัวใน สภ.หาดใหญ่ พร้อมตร.12 นาย และแม่บ้าน 12 คน หลังพบคนต่างด้าวที่ส่งไปศูนย์กักตัวฯ ป่วยโควิด-19 จากผู้ติดเชื้อ 42 คนเมื่อ 28 เม.ย.63 ผู้สื่อข่าวรายงานว่า ที่ สภ.หาดใหญ่ จ.สงขลา เจ้าหน้าที่จากสำนักงานป้องกันควบคุมโรคที่ 12 สงขลา ได้เข้าเก็บสารคัดหลั่งจากคนต่างด้าวหลบหนีเข้าเมืองจำนวน 12 คน ที่ถูกควบคุมตัวดำเนินคดีอยู่ที่ห้องขัง สภ.หาดใหญ่ และตำรวจอีก 12 นาย แม่บ้านอีก 12 คน เพื่อตรวจหาเชื้อโรคติดเชื้อไวรัสโคโรนา 2019 หรือ โควิด-19หลังจากที่พบว่ามีชาวเมียนมาจำนวน 12 คน ที่ทาง สภ.หาดใหญ่ ส่งไปยังศูนย์กักตัวผู้ต้องกักตรวจคนเข้าเมือง จ.สงขลา ติดเชื้อโควิด-19 จากจำนวนผู้ติดเชื้อทั้งหมด 42 คนสำหรับกลุ่มคนต่างด้าวทั้ง 12 คน ถูกควบคุมตัวอยู่ที่ สภ.หาดใหญ่ เคยถูกคุมขังอยู่ในห้องเดียวกันกับชาวต่างด้าว 12 คนที่ติดเชื้อ และตำรวจทั้ง 12 นาย ก็เคยเข้าปฏิบัติหน้าที่ในช่วงดังกล่าว รวมถึงแม่บ้านด้วยเจ้าหน้าที่จึงต้องลงพื้นที่สอบสวนโรคเพื่อคัดกรองกลุ่มเสี่ยงที่เกี่ยวข้องกับผู้ติดเชื้อทั้งหมด อย่างไรก็ตามจากการที่คนต่างด้าว ตำรวจ และแม่บ้าน ที่ สภ.หาดใหญ่ ทุกคนยังอาการปกติ ไม่มีใครเข้าข่ายเฝ้าระวัง หรืออาการป่วยโควิด-19ทั้งนี้ทางเจ้าหน้าที่ป้องกันควบคุมโรคที่ 12 สงขลา ยังคงแกะรอยไทม์ไลน์ของคนต่างด้าวที่ติดเชื้อทั้ง 42 คน เพื่อหากลุ่มเสี่ยงสัมผัสเพิ่ม โดยขณะนี้ยังตรวจสอบไม่หมด ส่วนที่เหลืออีก 73 คน ก็ยังอยู่ระหว่างการตรวจหาเชื้อเพิ่มเติม เพื่อหาสาเหตุของการแพร่เชื้อว่าติดมาจากใคร.
จนท.เข้าเก็บสารคัดหลั่งคนต่างด้าวหลบหนีเข้าเมืองจำนวน 12 คนที่ถูกควบคุมตัวใน สภ.หาดใหญ่ พร้อมตร.12 นาย และแม่บ้าน 12 คน หลังพบคนต่างด้าวที่ส่งไปศูนย์กักตัวฯ ป่วยโควิด-19 จากผู้ติดเชื้อ 42 คน
โควิด-19,ไวรัสโคโรนา,ต่างด้าวติดโควิด,หลบหนีเข้าเมือง,สงขลา,สภ.หาดใหญ่,ตรวจโควิด-19,ข่าวทั่วไป